
                              Z á p i s n i c a 
z 18. riadneho zasadnutia Obecného zastupiteľstva v Cerove,
konaného  dňa 14.11.2025 o 16,00 hod v zasadačke obecného úradu
  

Prítomní: podľa prezenčnej listiny, ktorá tvorí prílohu zápisnice 
Ospravedlnení: 2
Neospravedlnení: -0

Program: 
1./ ./ Otvorenie zasadnutia 
2./ Voľba overovateľov zápisnice a určenie zapisovateľa
3./ Schválenie programu rokovania
4./ Kontrola plnenia uznesení
5./ Úprava  rozpočtu obce Cerovo za rok 2025
6./ Stanovisko hlavného kontrolóra obce Cerovo k návrhu  rozpočtu na rok 2026 a obdobie 2027-2028
7./ Návrh rozpočtu obce Cerovo na rok 2026 s výhľadom na roky 2027 a 2028
8./ Rozpočtové opatrenia 1 a 2 v roku 2025
9./ Dodatok č. 1 k VZN č.2/2024 o poplatku za komunálne odpady a drobné stavebné odpady
10./ Žiadosť o príspevok na ZUŠ Modrý Kameň
11./ Zámer zámeny pozemkov
12./ Dodatok č.5 k Zmluve o zriadení spoločného obecného úradu
13./ Rôzne
14./ Diskusia
15./ Záver

1. Otvorenie zasadnutia 
Zasadnutie obecného zastupiteľstva zahájila a viedla p. starostka Mgr. Margita Boďová, ktorá privítala všetkých prítomných občanov. Konštatovala, že sú prítomní 5 poslanci, poslankyne Anna Gažová a Mgr. Diana Cődörová sa ospravedlnili deň vopred a obecné zastupiteľstvo je  uznášania schopné. 






2. Voľba overovateľov zápisnice a určenie zapisovateľa
Za overovateľov zápisnice boli navrhnutí: Miloš Murín a Štefan Bartko
Za zapisovateľku bola určená: Renáta Fiľová. 

Títo boli schválení nasledovne: 5 poslancov hlasovalo za.
[bookmark: _GoBack]
3. Schválenie programu rokovania 
Pani starostka obce prečítala program zastupiteľstva, zároveň navrhla  doplňujúci bod programu.   Prítomných sa opýtala, či má ešte niekto doplňujúci bod do programu. Nikto nemal viac doplňujúci bod a program rokovania sa schválil.

Obecné zastupiteľstvo obce Cerovo program rokovania schvaľuje 5 poslanci hlasovali za.

4.  Kontrola plnenia uznesení
      Všetky uznesenia boli splnené okrem uznesenia
  176/2025 – zaradenie obce Cerovo do MAS – občianskeho združenia s názvom: Verejno –    súkromné partnerstvo Hontiansko – Dobronivské- žiadosť bola odoslaná, má sa uskutočniť  valné zhromaždenie kde sa bude predmetná žiadosť schvaľovať – uznesenie v riešení


  Obecné zastupiteľstvo obce Cerovo Plnenie uznesení berie na vedomie v počte 5 poslancov.

5. Úprava rozpočtu obce Cerovo za rok 2025
        Podklady boli poslancom zaslané na preštudovanie pred zasadnutím a tvoria prílohu zápisnice.                                  
       Starostka informovala poslancov o jednotlivých položkách, ktoré  sú predmetom úpravy  
        rozpočtu. 

  Obecné zastupiteľstvo obce Cerovo  Úpravu rozpočtu obce Cerovo za rok 2025 schvaľuje v počte 5 poslancov.  
  
6. Stanovisko hlavného kontrolóra obce Cerovo k návrhu na rok 2026 a obdobie 2027 – 2028
Hlavná kontrolórka obce p. Gabriela Šinčoková zaslal svoje stanovisko k návrhu rozpočtu  na rok 2026 s výhľadom na roky 2027, 2028 a tvorí  prílohu zápisnice.  

Obecné zastupiteľstvo obce Cerovo Stanovisko hlavnej kontrolórky k návrhu rozpočtu na rok 2026 a návrhu s výhľadom na roky 2027,2028 berie na vedomie v počte 5 poslancov

7. Návrh rozpočtu obce Cerov na rok 2026 s výhľadom na roky 2027 a 2028
 Rozpočet bol zostavovaný na základe prognóz z MF SR. Okrem bežných výdavkov boli do rozpočtu zahrnuté financie na investície, na ktoré plánujeme v budúcom roku žiadať finančné prostriedky - ihrisko, ČOV podľa vyhlásených výziev.  Počas roku budeme rozpočet upravovať  podľa vyvíjajúcej sa ekonomickej situácie.  Návrh rozpočtu obce Cerovo na rok 2026 s výhľadom na roky 2027,2028 tvorí prílohu   zápisnice. Návrh bol zverejnený 30.10.2025 na pripomienkovanie, neboli podané žiadne námietky.

Obecné zastupiteľstvo obce Cerovo Návrh rozpočtu obce na rok 2026 schvaľuje  a  Návrh rozpočtu s výhľadom na roky 2027 a 2028 berie na vedomie v počte 5 poslancov.


 
8. Rozpočtové opatrenia 1 a 2 v roku 2025 
 Je to úprava rozpočtu bez zmeny konečnej výšky  výdavkov a príjmov,  medzi položkami alebo štátne účelové peniaze, ktoré musia byť použité na to na čo sme ich získali.

       Obecné zastupiteľstvo obce Cerovo Rozpočtové opatrenie 1 a 2 2025 berie na vedomie  v počte 5 poslancov. 

9. Dodatok č. 1 k VZN č. 2/2024 o poplatkoch za komunálne odpady a drobné stavebné odpady. 
       Poplatok za smeti sa nebude meniť. Dodatkom sa mení len cena za drobný stavebný odpad,     
       kde bola cena určená na základe cenníka firmy Márius Pedersen a. s. 100 € za tonu.  
       V Krupine je firma, ktorá odkupuje stavebný odpad za 29,70 € s DPH + dovoz.  Preto sa 
        pri množstvovom zbere drobného  stavebného odpadu  poplatok 0,10 € za jeden kilogram 
        znižuje na sumu 0,05 centov za jeden kilogram drobného stavebného odpadu určeného 
        odhadom,  čiže  50€ za tonu . 
        Pani starostka informovala aj spolupráci s firmou Bučina Zvolen, ktorá nám poskytuje 
        služby na odvoz dreveného odpadu rozobratého na menšie kusy pri  množstve min. 4 tony. 
        Hradí sa len furmanka, ale od nového roku asi zavedú aj oni určitý poplatok za odpad.  Ak 
        by v novom roku vyšla nejaká výzva na zriadenie zberného dvora asi by bolo dobré sa do 
        takejto výzvy  zapojiť.

       Obecné zastupiteľstvo obce Cerovo Dodatok č. 1 k VZN č. 2/2024 o poplatkoch za komunálne odpady a drobné stavebné odpady schvaľuje   v počte 5 poslancov. 

 
10. Žiadosť o príspevok na ZUŠ Modrý Kameň
Pedagógovia  z umeleckej školy Modrý Kameň vyučujú v našej obci hudobný a výtvarný odbor. Na výtvarný odbor sa prihlásilo 12 detí no navštevujú ho asi tak dve deti. Na chod  tohto odboru si ZUŠ ka 9.10 podala žiadosť na finančný príspevok od obce.  Pani starostka konzultovala finančnú podporu aj s riaditeľkou ZŠ s MŠ v Cerove a tá uviedla, že dostali na chod výtvarného odboru vzdelávacie poukazy a na základe doručeného mailu na začiatku zasadnutia obecného zastupiteľstva, v ktorom pani riaditeľka ZUŠ Modrý Kameň uvádza, že získali sponzora a preto zatiaľ netreba zasielať finančné prostriedky. Na základe týchto skutočností  obecné zastupiteľstvo  neschválilo žiadny finančný príspevok. 

       Obecné zastupiteľstvo obce Cerovo Žiadosť o príspevok na ZUŠ Modrý Kameň neschvaľuje  v počte 5 poslancov. 







11. Zámer  zámeny pozemkov 
[bookmark: _Hlk214605823]V obci sa už dlhší čas zaoberajú poslanci výstavbou multifunkčného ihriska pre občanov, len nevedia kde ho umiestniť. Každá výzva je postavená tak, že akákoľvek stavba nemôže byť realizovaná na pozemku zaťaženom exekútorom. Mnohé pozemky, kde by sa ihrisko dalo realizovať sú vo vlastníctve iných osôb či fyzických alebo právnických. Po oslovení majiteľa pozemkov spoločnosti EISHEKEN ESTATE SLOVAKIA pána Franza Aiblera o možnej zámene pozemkov v jeho  vlastníctve za pozemok vo vlastníctve obce, bola jeho odpoveď kladná.  Výmera pozemkov majiteľa spoločnosti je  12046 m2 a zámenná  parcela vo vlastníctve obce 13104 m2. Rozdiel vo výmere je 1058 m2.  V prípade zámeny pozemkov  ich výmera  nemusí byť  úplne rovnaká, ale hodnota pozemkov  musí byť rovnaká. Pre určenie hodnoty je potrebný  znalecký posudok. Cena posudku s jednou parcelou je 300 € a s piatimi parcelami 450 €. Preto poslanci rozhodli dať vypracovať znalecký posudok  a osloviť majiteľa spoločnosti o možnosti podieľať sa na jeho spolufinancovaný.  

       Obecné zastupiteľstvo obce Cerovo Vypracovanie znaleckého posudku pozemkov pre budúci zámer zámeny pozemkov schvaľuje  v počte 5 poslancov. 


12. Dodatok č. 5 k Zmluve o zriadení spoločného obecného úradu 
Spoločný obecný úrad so sídlom v Krupine bol zriadený štatutárnymi zástupcami 2 miest a 34 obcí na základe zmluvy účinnej od 1.1.2003 a zabezpečuje pre tieto obce a mestá úlohy preneseného výkon štátnej správy  a originálnych pôsobností ( stavebný úrad, drobné stavby, cestný zákon, ochrana prírody a krajiny, sťažnosti v rámci stavebného zákona, územné plánovanie), pre ktoré mnohé obce nemajú kvalifikovaných pracovníkov.  Na financovaní sa podieľajú všetci účastníci zmluvy. Zmluva sa upravuje dodatkami prevažne po zmenách právnych predpisov, akými boli v tomto roku zákon č. 25/2005 Z. z.- Stavebný zákon a zákon č. 376/2024 Z. z. – Zákon o integrovanej posudkovej činnosti. 

       Obecné zastupiteľstvo obce Cerovo Dodatok č. 5 k Zmluve o zriadení spoločného obecného úradu schvaľuje  v počte 5 poslancov. 


13. Vyradenie knižných jednotiek  v obecnej knižnici v obci Cerovo
Po presťahovaný celej  knižnice do priestorov školského klubu v ZŠ s MŠ v Cerove bola vykonaná revízia knižného fondu. Nové priestory neposkytli dostatok miesta pre toľko knižiek a vzhľadom k už opotrebovanému a zastaralému knižnému fondu knihovníčka a členovia revíznej komisie pristúpili k radikálnemu vyradeniu knižných jednotiek. Celkovo ich bolo vyradených 1761 a v knižnici ich ostalo 2589.   Zoznam vyradených kníh tvorí prílohu Zápisnice z revízie knižného fondu a tá   tvorí prílohu tejto zápisnice. 

       Obecné zastupiteľstvo obce Cerovo Vyradenie knižných jednotiek v obecnej knižnici schvaľuje  v počte 5 poslancov. 



14. Rôzne
V tomto bode pani starostka informovala všetkých prítomných o: 
· Odoslanej žiadosti pre Urbársku pozemkovú spoločnosť – p.s na odkúpenie pozemkov okolo rybníka, ak by sa tam do budúcna niečo plánovalo vybudovať
· Komunikácii s likvidátorkou ohľadom sociálnej budovy, ktorá ukončila exekúciu na túto budovu, no ešte musí dotiahnuť určité veci ( záložné právo ) so Sociálnou poisťovňou a Daňovým úradom a potom by mohla,  ale už iba pravdepodobne v novom roku vyhlásiť ponukové konanie na odkúpenie budovy. Ponukové konanie by malo  trvať 1 mesiac. Kto dá vyššiu ponuku tento získa. 
Pán Šinčok sa pýtal čo s budovou potom ak sa kúpi, že je škoda takú budovu zrútiť. Na čo mu všetci odpovedali, že jednoznačne z búrať, opravovať na to obec nemá financie, a neskôr tam vybudovať oddychovú zónu a park pre občanov.
· Určite ste už počuli, že na Opave a Kosihovciach sa má stavať veterný park. Dňa 12.11. bola odoslaná žiadosť na Ministerstvo životného prostredia SR sekciu Environmentálneho posudzovania a povoľovania žiadosť o zaradenie obce Cerovo ako „ dotknutej obce“ v konaní o posudzovaní vplyvov na životné prostredie pre projekt Veterný park Opava-Kosihovce.  Osadenie plánovanej najbližšej veternej turbíny podľa verejne dostupných informácii na Enviroportále  má byť len vo vzdialenosti 250 m od  hranice nášho katastra.   
· Starostka oboznámila prítomných o žiadosti zaslanej na VUC o poskytnutí náhradného mosta Cerovo – Čelovce, v mene nás, obce Čelovce aj Hrušov,  nakoľko považujú za nebezpečné počas zimných mesiacov využívať komunikáciu cez Opavské Lazy,  ktorá je úzka pre osobné autá a nie pre nákladnú dopravu. Zatiaľ nič oficiálne neodpísali ani netelefonovali, aj keď  primátor Krupiny Radoslav Vazan na Facebooku uviedol, že do konca roka 2025 bude prechodná aspoň  jedna strana mosta pre osobné vozidlá. 
· Už na minulom zasadnutý pani starostka poslancom spomenula svoj návrh presunúť vojenské delo a pamätník z parku pri sociálnej budove do parku pri kostole. Poslanec Bartko sa pýtal či toho tam už nebude veľa, nahusto. Aj kde presne umiestniť delo a kde pamätník. Niektorí občania by aj pristali na tento presun, ale najlepšie by bolo dať vypracovať vizualizáciu ako by to malo vyzerať a zvolať verejné stretnutie občanov aby sa s vizualizáciou oboznámili a vyjadrili svoj názor.  A čo tam bude kde bolo delo? Obec by sa chcela zapojiť do výzvy  cez Podporu rodiny na výstavbu detského ihriska pri ZŠ, ale ak by sa tieto veci presunuli a schválili by nám výstavbu detského ihriska tak by sme ho chceli realizovať v parku. Poslanci sa zhodli na vypracovaní vizualizácie parku pri kostole s pamätníkom a delom.
· V rámci spoločnej úradovni bola poslaná žiadosť na Ministerstvo dopravy o akútne vyriešenie  dopravnej situácie, kde navrhujú odklonenie medzinárodnej kamiónovej dopravy smerujúcej Sever-Juh, od Šiach cez Demandice, Tlmače na diaľnicu a tiež na zachovanie osobnej železničnej dopravy Šahy-Zvolen. 
·  Septembrovej akcii Orba s koňmi. Tento rok sme boli v mínuse bez  zisku, ľudí bolo málo, musíme sa popasovať a vymyslieť niečo ako pritiahnuť viac ľudí na akciu. Budeme žiadať finančný príspevok od VUC, tento rok sme nežiadali, lebo financie nám poskytli na stretnutie rodákov. 
· Projektoch : a) projekt na rekonštrukciu ZŠ – zatiaľ nevyhodnotený
                     b) projekt Živý vidiek- pódium a lavičky – zatiaľ nevyhodnotený
                     c) do 30.11.   podáme žiadosť na ihrisko aj na akciu
                     d) v januári ak bude výzva na ČOV tak sa zapojíme


                     e) ak sa podarí zámena pozemkov tak by sa obec zapojila do projektu na výstavbu multifunkčného ihriska, ktorá by mala byť vyhlásená na jeseň 2026
                     f) bytovka – projektanti dolaďujú projektovú dokumentáciu tak dúfame že sa v budúcom roku začne s realizáciou
                      g) do budúcna ten zberný dvor ak bude niečo
                      h) tak ako som spomínala prerobiť vodu na cintorínoch


15.  Diskusia
V rámci diskusie  sa poslanci pýtali na riešenie vo veci Zelenčík a pes. Obec mu vyrubila pokutu 100 €. Zatiaľ ju nezaplatil, po ústnom dohovore sľúbil uhradiť na splátky. Tiež by sme sa mali zaoberať chodníkom popri hlavnej ceste najmä pri hornej zákrute pred Šimkovými.  poznamenal poslanec Bartko. Je to len otázka času, kedy sa niečo stane a potom vybudovanie chodníkov by vylepšilo vzhľad  dediny. Starostka reagovala, že projekt máme pripravený, ale momentálne nie sú výzvy na chodníky a z vlastných prostriedkov nevieme chodník zrealizovať.
16. Záver
Do diskusie sa nikto viac neprihlásil a preto pani starostka všetkým prítomným poďakovala za účasť a ukončila zasadnutie obecného zastupiteľstva. 

